Kyjov (okres Hodonín)

Kyjov je mesto v Česku v okrese Hodonín v Juhomoravskom kraji na rieke Kyjovka, 25 km juhozápadne od Uherského Hradiště. Je obklopený Kyjovskou pahorkatinou, severne od mesta sa rozprestiera pohorie Chřiby. V roku 2021 tu žilo viac ako 11 100 obyvateľov. Mesto je centrom folklórneho regiónu Kyjovské Dolňácko a každé štyri roky sa tu koná národopisný festival Slovácký rok.

Dejiny 
Archeologické nálezy z roku 2010 v meste potvrdili významné centrum germánskeho kmeňa Longobardov zo 6. storočia. Výskum mení doterajšie vedomosti o pohybe Longobardov počas sťahovania národov. Prvá písomná zmienka pochádza z roku 1126 a tunajšiu obchodnú osadu uvádza ako majetok olomouckého kláštora. Počas husitských vojen Kyjov v roku 1431 dobyl Albrecht II. Habsburský, ktorý tu nechal popraviť množstvo zajatcov. V roku 1548 sa vykúpil z poddanstva a bol povýšený na kráľovské mesto. Počas nepokojného 17. storočia bolo niekoľkokrát zničené nájazdmi, požiarmi a morom. 

V 20. storočí sa ku Kyjovu pripojili pôvodne samostatné obce Nětčice (1946), Boršov (1960) a Bohuslavice (1980), ktoré dnes tvoria miestne časti a začala sa výstavba nových sídlisk.

Osobnosti 
 Emil Marie Hachler (1910–1996), entomológ a ornitológ
 Josef Polášek (1899–1946), architekt
 Vladimír Vašíček (1919–2003), maliar, čestný občan mesta

Partnerské mestá 
  Hollabrunn, Rakúsko
  Yvetot, Francúzsko

Referencie

Pozri aj 
 Zoznam miest v Česku
 Zoznam obcí v Česku

Iné projekty

Externé odkazy 
 Oficiálna stránka mesta

 
Mestá v Česku
Mestské pamiatkové zóny v Česku
Obce okresu Hodonín